recursal/SuperWikiNEXT-32B huggingface dataset:
***Inside Job*** er en amerikansk dokumentarfilm fra 2010, regissert av Charles Ferguson. Filmen tar for seg den globale finanskrisen som startet i 2007. Filmens fortellerstemme tilhører Matt Damon.

Filmen vant 2010 Oscar for beste dokumentarfilm.

Handling
--------

Dokumentaren er delt inn i fem deler, og begynner med å undersøke hvordan nasjonalstaten Island ble sterkt deregulert i 2000, og hvordan bankene deres ble privatisert. Etter dette gikk konsernet Lehman Brothers konkurs, og AIG kollapset, noe som førte til at Island og resten av verden inn i en global økonomisk resesjon. Den amerikanske finansnæringen ble regulert mellom 1941 og 1981, etterfulgt av en lang periode med deregulering. På 2000-tallet ble finansnæringen hovedsakelig dominert av fem enorme investeringsbanker (Goldman Sachs, Morgan Stanley, Lehman Brothers, Merrill Lynch og Bear Stearns), to finansielle konglomerater (Citigroup og JPMorgan Chase), tre store forsikringsselskaper (AIG, MBIA, AMBAC) og tre ratingbyråer (Moody's, Standard & Poor's og Fitch).

I mars 2008 gikk Bear Stearns tom for kontanter. I september overtok USAs føderale regjering finansselskapene Fannie Mae og Freddie Mac, som hadde vært på randen av kollaps. To dager senere kollapset Lehman Brothers fullstendig. Merrill Lynch, som også var på kanten av sammenbrudd, ble kjøpt opp av Bank of America. Henry Paulson og Timothy Geithner bestemte at Lehman Brothers måtte gå konkurs, noe som resulterte i et kollaps i finansmarkedet.

Den 17. september 2008 ble også det insolvente forsikringsselskapet AIG overtatt av amerikanske myndigheter. Dagen etter ba Hank Paulson og Ben Bernanke Kongressen i USA om 700 milliarder dollar for å redde finanssystemet. Den 3. oktober 2008 undertegnet daværende president George W. Bush dokumentet som godkjente iverksettelsen av «Troubled Asset Relief Program», men de globale aksjemarkedene fortsatte å falle. Toppledere i de insolvente selskapene hadde fremdeles sine personlige formuer intakt. De hadde håndplukket sine styremedlemmer, som dermed delte ut milliarder i bonus etter at foretakene var blitt reddet av myndighetene.

Referanser
----------

Eksterne lenker
---------------

* (en) Offisielt nettsted Rediger på Wikidata
* (en) *Inside Job* på Internet Movie Database Rediger på Wikidata

* (sv) *Inside Job* i Svensk Filmdatabas Rediger på Wikidata

* (da) *Inside Job* i Danmark Nationale Filminstitut Rediger på Wikidata

* (en) *Inside Job* på AllMovie Rediger på Wikidata

* (fr) *Inside Job* på Allociné Rediger på Wikidata

* (nl) *Inside Job* på MovieMeter Rediger på Wikidata

* (en) *Inside Job* på Turner Classic Movies Rediger på Wikidata

* (en) *Inside Job* på American Film Institute Rediger på Wikidata

* (en) *Inside Job* på Rotten Tomatoes Rediger på Wikidata

* (en) *Inside Job* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |
**RINEX** (Receiver Independent Exchange Format) er et utvekslingsformat for satellittnavigasjonsdata. Dette formatet ble definert i 1989 av Werner Gurtner ved Astronomisk Institutt ved Universitetet i Bern. Formålet var at dette skulle være en enkel måte å utveksle data i forbindelse med opprettelse av koordinatsystemet EUREF89, der en rekke produsenter og GPS-mottakere var involvert. 

RINEX-formatet består av tre filtyper. 

* Observasjonsfil (Inneholder observasjonene gjort mellom satellitt og mottaker)
* Navigasjonsmelding (Inneholder informasjon om satellittens helse og bane)
* Meteorologiske data (Inneholder data om værforhold)

Versjon 1 av RINEX-formatet kom i 1989, etterfulgt av versjon 2 i 1990. 
Versjon 3 har meldt sin ankomst samtidig med innføringen av et nytt navigasjonssytem i Europa (2006), Galileo. Dette betyr at RINEX nå støtter satellittsystemene GPS (USA), GLONASS (Russland) og Galileo (Europa). 

RINEX baserer seg på ASCII-data og er dermed et rent tekstformat som kan leses i enkle tekstredigeringsprogrammer og strukturen i filene gjør at de kan leses av mennesker. Det inneholder også en streng navnekonvensjon for å skille mellom målinger gjort med forskjellige navigasjonssystemer, steder og tidspunkter.

Eksterne lenker
---------------

RINEX-spesifikasjon versjon 3.01  

RINEX-spesifikasjon versjon 2.00

|  |  |
| --- | --- |
| Oppslagsverk/autoritetsdata | Store norske leksikon
 |
**Synaløyfe** (gresk. synaloife – *sammensmeltning*) betegner i poesi og sangtekster at vokaler fra tilgrensende ord smelter sammen til én stavelse.

Eksempler
---------

Den enkleste formen for synaløyfe består i at endevokalen i ett ord og åpningsvokalen i neste ord går sammen i en diftong. Eks. «oi» i «ecco\_il re» (it. *her er kongen*). 

En mer komplisert form består av endevokal fra første ord + andre ord (som kun består av en vokal) + åpningsvokal i tredje ord. Eks. «oèi» i «prospero\_è\_il vento» (it. *gunstig er vinden*). Her får vi en triftong (tre vokaler på en stavelse). 

Begrepet synaløyfe er lite kjent i Norge, men tilsvarende ord er kjent fra andre språk (eng. synalepha, ty. Synalöphe, fr. synalèphe, sp. sinalefa, it. sinalefe). Synaløyfe er mest brukt i de vokalrike språkene italiensk og spansk. Uten kjennskap til denne praksisen vil en ha store vanskeligheter med å lære seg å synge italienske og spanske sanger på riktig måte, enten det dreier seg om opera, folkesanger eller populære slagere.
En mecha lagd av Mugen Motorsports ved Osaka Auto Messe (2019).
**Mecha**, meka (メカ) er et japansk ord som brukes i japanske mangaer og animer og kommer fra det engelske ordet *mechanical* = *mekanisk*, fra mekanikk. Mecha er store roboter som styres av mennesker, gjerne på lignende måte som en gravemaskin, et kampfly eller annet maskineri.

Ofte deler man sjangeren inn i de to undersjangrene super robot og real robot, der robotene i super robot-sjangeren gjerne er de eneste av sitt slag, mens real robot-sjangeren har roboter som det produseres mange av og som kan erstattes, slik at robotene har funksjon som likner mer på våpen slik de fungerer i virkeligheten.

Kjente mecha-animer
-------------------

* Tetsujin 28-go (1963)
* Mazinger Z (1972)
* Mobile Suit Gundam og Mobile Suit Gundam Wing (1979)
* Macross (1982)
* Bubblegum Crisis (1987]
* Neon Genesis Evangelion (1995)
* The Big O (1999)
* Full Metal Panic! (2001)
* RahXephon (2002)
* Eureka Seven (2005)
* Tengen Toppa Gurren Lagann (2007)
* Gasaraki
* Code Geass

|  |  |
| --- | --- |
| Oppslagsverk/autoritetsdata | LCCN
 |
**Synagogen Kahal Zur Israel** var den første synagogen i Amerika, konstruert i 1637 og dens første rabbiner var Isaac Aboab da Fonseca. De gamle ruinene har blitt møysommelig konservert og befinner seg i byen Recife i Pernambuco (Brasil) hvor det nå befinner seg et senter for jødisk kultur i Pernambuco (Centro Cultural Judaico de Pernambuco).

I samlingen befinner det seg informasjon om det jødiske folket i Pernambuco fra den nederlandske perioden (1630–1654) samt utgravde arkeologiske gjenstander fra synagogen.

Når den nederlandske administrasjonen ble forvist av brasilianerne forverret klimaet seg for jødene og en del bestemte seg for å forlate landet igjen. Noen av disse dro så til den da nederlandske byen Nieuw Amsterdam (nå bedre kjent som New York).

Eksterne lenker
---------------

* Synagogen Kahal Zur Israel, av José Luiz Mota Menezes (portugisisk) Arkivert 29. november 2006 hos Wayback Machine.
* Utgravingen av Synagogen Kahal Zur Israel (portugisisk)
* De brasilianske jødenes start i New York (portugisisk)

|  |  |
| --- | --- |
| Oppslagsverk/autoritetsdata | VIAF **·** LCCN
 |
Koronagrafbilde av sola.
**Koronagraf** er et teleskopisk utstyr som lager en kunstig solformørkelse ved å blokkere for solens blendende lys med en liten skive. Med koronagrafene kan astronomene studere solens omegn, noe som gjør det mulig å blant annet følge de store skyene av elektrisk ladede partikler som slynges ut i forbindelse med utbrudd på solen.

Det er vanskelig å konstruere en koronagraf som virker godt ved jordens overflate, fordi det er vanskelig å unngå spredt lys fra atmosfæren. Det kan imidlertid la seg gjøre – det finne én på Mauna Loa, en fjelltopp på Hawaii. Man får imidlertid langt bedre bilder hvis man observerer fra en satellitt utenfor jordens atmosfære.

Kilder
------

* Rummet.dk
* Tycho.dk Arkivert 21. oktober 2007 hos Wayback Machine.

Eksterne lenker
---------------

* Video av et solutbrudd tatt med en koronagraf fra en satellitt

Portal: Astronomi

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN
 |
**Otto Lange** (født 29. oktober 1879 i Dresden, død 19. desember 1944 sammesteds) var en tysk ekspresjonistisk maler og grafiker.

Han gikk i lære som dekorasjonsmaler og kom inn på kunsthåndverkskolen og deretter kunstakademiet i Dresden. Professor da var Otto Gussmann. Fra 1915 til 1919 var han lærer ved kunsthåndverkskolen i Bromberg. Han flyttet så tilbake til Dresden, og var med i *Dresdner Sezession Gruppe 1919*. Fra 1921 ble han medlem av *Sachsens akademiske råd*.

Karl Hanusch utnevnte ham til professor ved den statlige kunstskolen for tekstilindustri i Plauen i 1925. Han fikk også utsmykningsoppdrag for Lutherkirken i Ellefeldt/Vogtland og utførte arbeidene i 1926.

Nazistene sørget for at han ble avsatt i 1933, men ga ham ikke yrkesforbud. Han levde derfor som fri kunstner i Dresden til han døde 1944. Entartet-erklæringen fulgte i 1937. I alt 10 arbeider ble inndradd.

Referanser
----------

1. 1 2   Gemeinsame Normdatei, besøkt 4. mai 2014[Hentet fra Wikidata]
2. 1 2   RKDartists, «Otto Lange», RKD kunstner-ID 225454[Hentet fra Wikidata]
3. ↑   Artists of the World Online, AKL Online kunstner-ID 00115499[Hentet fra Wikidata]
4. ↑   Gemeinsame Normdatei, besøkt 17. desember 2014[Hentet fra Wikidata]
5. ↑   Archive of Fine Arts, cs.isabart.org, abART person-ID 32117, besøkt 1. april 2021[Hentet fra Wikidata]
6. ↑   Gemeinsame Normdatei, besøkt 1. januar 2015[Hentet fra Wikidata]
7. ↑  Bare de ti første på denne listen er Langes

Litteratur
----------

* *Staatliche Kunstsammlungen Dresden (egenutgivelse), Kunst im Aufbruch – Dresden 1918-1933*, Dresden 1980

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** SUDOC **·** ULAN **·** NKC
 |

Portal: Andre verdenskrig
**Wei Shuo** (tradisjonell kinesisk: 衛鑠, forenklet kinesisk: 卫铄, pinyin: *Wèi Shuò*, født i 272 i fylket Xia i dagens provins Shanxi i Kina, død 349), stilnavn **Mouyi** (茂猗), tilnavn **He'nan** (和南), gjerne omtalt som **Fru Wei** (衛夫人), var en kinesisk kalligraf under Handynastiet. Det var hun som etablerte de faste regler for skriving av regelskrift. Hun var læremester for den store kalligrafen Wang Xizhi.

Wei var gift med Li Ju (李矩), guvernøren av provinsen Ding. Sammen fikk de sønnen Li Chong (李充), som også ble kalligraf og tilknyttet keiserhoffet som sekretær (中書侍郎). 

Wei hadde lært under Zhong Yao. Men Weis stil er smalere enn Zhongs videre stil. Weis *Bildet av blekkbørsten* (筆陣圖) beskriver det hun kalte «de syv krefter» (七勢) og som senere ble justert til Yongs åtte prinsipper, som er en berømt normativ beskrivelse om hvordan de forskjellige strøk av kinesisk skrift skal utføres.

Andre arbeider i utvalg
-----------------------

* *Den berømte konkubineinskripsjon* (名姬帖, *Ming Ji Tie*)
* *Weishi He'nan-inskripsjonen* (衛氏和南帖, *Weishi He'nan Tie*)

Referanser
----------

1. 1 2 3 4 5 6   China Biographical Database[Hentet fra Wikidata]

Litteratur
----------

* Wang Yuchi: "Wei Shuo". *Encyclopedia of China* (Arts Edition), 1st ed.
***Dyschiriodes extensus*** er en av billene i delgruppen (underfamilien) graveløpere (Scaritinae) i familiegruppen løpebiller. Systematikken følger Carabidae of the World.

Utbredelse
----------

*Dyschiriodes extensus* finnes i Mellom-Europa. Finnes ikke i Norge.

Utseende
--------

*Dyschiriodes extensus* har en litt sylindrisk form på kroppen, med en metallisk glans, i motsetning til de like artene i slekten *Clivina* som har en matt farge (ikke metallisk). Mange av artene i denne slekten er like hverandre og er vanskelige å artsbestemme. Brystskjoldet (pronotum) er avskilt fra dekkvingene av en tydelig innsnøring (hals). Antennens tredje ledd er kortere enn andre leddet.

Levevis
-------

*Dyschiriodes extensus* finnes på steder med sand, blant annet langs innsjøer og vassdrag. De lever som predatore på mindre dyr.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Carabidae of the World Arkivert 16. desember 2008 hos Wayback Machine. søkedato: januar 2009

Eksterne lenker
---------------

* (en) *Dyschiriodes extensus* – oversikt og omtale av artene i WORMS-databasen Rediger på Wikidata

* (en) *Dyschiriodes extensus* i Global Biodiversity Information Facility Rediger på Wikidata

* (en) *Dyschiriodes extensus* hos Fauna Europaea Rediger på Wikidata

* *Dyschirius extensus* – detaljert informasjon på Wikispecies Rediger på Wikidata
* *Dyschiriodes extensus* - Fauna Europaea - engelskspråklig
* Norsk entomologisk forening
***Mecistomela*** er en slekt biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende
--------

En ganske stor (20-22 millimeter), flate, avlangt oval, halvmatt, brunsvart skjoldbille, pronotums sider og en stripe langs dekkvingenes søm samt ytterkanten er oransje. Hodet er lite, men godt synlig ovenfra. Pronotum er rundet, uten store sideflater, mye smalere enn dekkvingene. Dekkvingene er nesten jevnbrede. Antennene er ganske tynne. Beina er ganske korte, føttene utvidete.

Levevis
-------

Både larver og voksne lever på planter og eter fra dem. Arten kan finnes på mange ulike slags palmer.

Utbredelse
----------

Arten er bare kjent fra Brasil.

Systematisk inndeling
---------------------

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien skjoldbiller, Cassidinae
					- stamme **Alurnini** Chapuis, 1875
						* slekten *Mecistomela* Jacobson, 1899
							+ *Mecistomela marginata* (Thunberg, 1821)

Litteratur
----------

*

Eksterne lenker
---------------

* (en) *Mecistomela* i Encyclopedia of Life Rediger på Wikidata

* (en) *Mecistomela* i Global Biodiversity Information Facility Rediger på Wikidata

* (en) *Mecistomela* hos ITIS Rediger på Wikidata

* (en) *Kategori:Mecistomela* – bilder, video eller lyd på Wikimedia Commons Rediger på Wikidata

* *Mecistomela* – detaljert informasjon på Wikispecies Rediger på Wikidata
* Hispine Pests of Palms - *Mecistomela*
**Mjelde kirke** var en kirke i Nedre Mjelde i Mjeldalen i Haus sokn på Osterøy i Vestland fylke. Den var trolig fra 1100–1200-tallet som stavkirke, sammen med gammel kristen gravplass.

Den ble ombygget på 1600-tallet og fungerte som privat kirke for Mjeldegodset inntil den ble revet i 1866. Familien Garmann (Herman Garman) eide kirken i lang tid og utstyrte den med rike gaver. Mjeldegodset gikk ut av familien Garmann tidlig på 1800-tallet og ble kjøpt av kommunen i 1860-årene, men er nå forfalt og praktisk talt forsvunnet. Mjeldegodset hadde flere bygninger og en stor rosehage vest for hovedbygningen. Alle spor av disse er forsvunnet.

I krypten ble flere av godsets famliemedlemmer gravlagt, men spor etter disse er fjernet. Minneplate henger ved klokketårnet på Mjelde gravplass. Kirkeklokken skal befinne seg i Ytre Arna der den fungerte som klokke for Arne Fabrikker. Alterbord i sten befant seg som hagebord i Hausvik, men det er usikkert om den er funnet eller ikke. Det samme gjelder døpefonten i klebersten fra middelalderen. Noen gjenstander skal befinne seg i Bergen Museum. Bedehuset i Ytre Arna er bygget med materialer av gamle Mjelde kirke. Noen få gravplater i støpejern fra Mjeldegodset kan fremdeles sees på gravplassen.

Andre kirkebygg på Osterøy
--------------------------

* Bruvik kirke
* Gjerstad kirke
* Hamre kirke
* Haus kirke
* Hosanger kirke

Litteratur
----------

* Hans-Emil Lidén og Anne Marta Hoff: Mjelde, forsvunnet kirke (i «Norges kirker»)
* Jan Brendalsmo: Kildegjennomgang: Middelalderske kirkesteder i Hordaland fylke (Riksantikvaren, 2016), s. 159–160

Eksterne lenker
---------------

* «Mjelde kirke». *Kulturminnesøk*. Riksantikvaren – Direktoratet for kulturminneforvaltning.
* Bygdanytt: Soknepresten fann altarbord frå 1300-talet i garasje Arkivert 12. desember 2015 hos Wayback Machine.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
Marianna Longa under OL i Vancouver 2010  Foto: Bjarte Hetland 
**Marianna Longa** (født 26. august 1979) er en italiensk tidligere langrennsløper som konkurrerte fra 1997 til 2011. Hun hadde sin styrke i distanserenn i klassisk. Hun ble født i byen Tirano, men bor i Livigno.

Longas eneste individuelle seier er seieren på 5 km klassisk i kontinentalcupen i 1999. Til gjengjeld vant hun med nesten et halvt minutt, noe som er ganske mye med tanke på distansen.

Verdenscupen
------------

Hun debuterte i verdenscupen i 2000 med en 39.-plass på 5 km klassisk i Bormio. Hun har to pallplasseringer i verdenscupen, en andreplass på 15 km dobbel jaktstart og seier på 10 km fristil, fellesstart i sesongen 2008/09. I sesongen 2010-2011 kom Longa helt oppe på sjuendeplass i verdenscupen sammenlagt. Hun var en fast deltager på det italienske stafettlaget, der hun alltid gikk en av etappene i klassisk stil.

### Sammenlagtresultater i verdenscupen i langrenn

|  Sesong  |  Alder  | Sluttstilling sesong | Sluttstilling Ski Tour |
| --- | --- | --- | --- |
| Totalt | Distanse | Langdistanse | Mellomdistanse | Sprint | Nordiskåpning | Tour deSki | Verdenscup-finale |
| 2000/2001 | *21* | 85. | — | — | — | 59. | — | — | — |
| 2001/2002 | *22* | 80. | — | — | — | 57. | — | — | — |
| 2002/2003 | *23* | 51. | — | — | — | — | — | — | — |
| 2003/2004 | *24* | 55. | 38. | — | — | — | — | — | — |
| 2004/2005 | *25* | 69. | 45. | — | — | — | — | — | — |
| 2006/2007 | *27* | 19. | 13. | — | — | 51. | — | 15. | — |
| 2007/2008 | *28* | 34. | 26. | — | — | 51. | — | — | 5. |
| 2008/2009 | *29* | 6. | 03 3 | — | — | 20. | — | 5. | 13. |
| 2009/2010 | *30* | 9. | 10. | — | — | 26. | — | 8. | 16. |
| 2010/2011 | *31* | 7. | 4. | — | — | 13. | 8. | 03 3 | DNF |
|

Mesterskap
----------

### OL

Longa deltok under Vinter-OL 2002, og tok en 20.-plass på 10 km klassisk og 33.-plass på 30 km klassisk. Men hennes beste resultat ble sjetteplassen fra stafetten, der hun gikk sammen med noen mer kjente lagvenninner, Gabriella Paruzzi, Sabina Valbusa og Stefania Belmondo.

### VM

Longa tok sin første medalje i VM i 2009, en sølvmedalje på 10 km klassisk. Hun tok også bronsemedalje på sprintstafetten sammen med Arianna Follis. Longa ble nevnt som en favoritt til 10 km klassisk i VM i Oslo i 2011, men skuffet stort.

Referanser
----------

Eksterne lenker
---------------

* (en) Marianna Longa – Olympics.com Rediger på Wikidata

* (en) Marianna Longa – Olympedia Rediger på Wikidata

* (en) Marianna Longa – Sports-Reference (OL-resultater – arkivert) Rediger på Wikidata

* (en) Marianna Longa – FIS (langrenn) Rediger på Wikidata
Princess 50 (P50) er 2 (3) flybridgemodeller fra Princess Yachts International i Plymouth UK.

P50 Mk I / Mk1 produsert 2000 til 2005

P50 Mk II / Mk2 produsert 2006 til 2007

P50 Mk III / Mk3 produsert 2008 til 2012

P50 Mk I og Mk II er i hovedsak samme båt, men med noen oppgraderinger og designendringer fra 2006. Viktigste synlige endring fra Mk II/2006-modell er annen utforming av targabøyle / radarbøyle, samt at TAMD-74/-75 ble utfaset og tilgjengelige alternativ ble Volvo Penta D9-500 (27-29 knop) og -575 (31-33 knop) samt D12-675 (31-33 knop).

Vanligste motoralternativ på P50 Mk I er Volvo Penta TAMD 74 og TAMD 75 på 480 hk samt Volvo Penta D12-615 og 675. Fra 2004/5 kom noen P50 Mk I også med D9-500 eller -575.

P50 Mk III er en helt ny båt sammenliknet med Mk I og II selv om mye av design og tekniske løsninger er videreført. P50 Mk III er utstyrt med Volvo Penta D11-670 eller D9-575 og har masters cabin i senter. Den er bredere og høyere enn Mk I/II og har derved vesentlig mer volum og høyere vekt.
**Mormotomyiidae** er kanskje verdens minst utbredte fluefamilie. Denne familien omfatter bare én kjent art, som bare er funnet på ett sted: en bergsprekk, ca. en meter bred, i Kenya, der en flaggermuskoloni holder til. Larvene lever av flaggermus-guano, og de voksne fluene slikker trolig i seg svette fra flaggermusene.

Utseende
--------

En ganske stor, gulbrun flue med sterkt reduserte vinger, edderkopp-lignende. Hele kroppen er dekket av lange, krøllete hår. Fasettøynene er sterkt redusert og punktøyne mangler. Antennene er tre-leddete, det andre leddet er ganske langt med en lengdesøm, det tredje er lite og delvis skjult av det andre leddet. Kinnbørster (*vibrissae*) finnes. Både vingene og svingkøllene er sterkt redusert. Det sterkt avvikende utseendet gjør denne fluen vanskelig å klassifisere, men det kan være den hører hjemme i overfamilien Sphaeroceroidea.

Systematisk inndeling
---------------------

**Treliste**
* Ordenen tovinger, **Diptera**
	+ fluer, **Brachycera**
		- Underordenen høyere fluer, **Cyclorrhapha**
			* Gruppen Schizophora
				+ Overfamilien Sphaeroceroidea (?usikker plassering)
					- Familien **Mormotomyiidae**
						* ***Mormotomyia hirsuta*** Austen, 1936

Kilder
------

McAlpine, J.F. 1989. Phylogeny and classification of the Muscomorpha. I: McAlpine, J.F. (m.fl. red.): *Manual of Nearctic Diptera.* 3: 1397-1518. Agriculture Canada, Ottawa.

Eksterne lenker
---------------

* (en) *Mormotomyiidae* i Global Biodiversity Information Facility Rediger på Wikidata

* (en) *Mormotomyiidae* hos NCBI Rediger på Wikidata

* (en) *Kategori:Mormotomyia hirsuta* – bilder, video eller lyd på Wikimedia Commons Rediger på Wikidata

* *Mormotomyia hirsuta* – detaljert informasjon på Wikispecies Rediger på Wikidata
**«Marianne»** er en trinidadisk populærmusikksang med melodi og tekst av Roaring Lion. Den var populær hos steelband og festløver under en spontan karnevalsfeiring på V-J Day i Trinidad i 1945 på slutten av den andre verdenskrig. Sangen hentydet Mary Anns yrke:

*«All day, all night, Miss Mary Ann down by the seaside sifting sand»*.

Latinbandlederen Xavier Cugat spilte inn en versjon av «Mary Ann» i slutten av 1940-årene. Under den amerikanske calypsofeberen i 1956/1957 populariserte The Easy Riders, Burl Ives og andre folkemusikktolkere calypsomusikken ytterligere, generelt under tittelen «Marianne». Sangen fortsatte å være en favoritt hos steelband og calypsounderholdere i karibiske turisthotell i mange år. Harry Belafonte hadde også en versjon som var populær i Norge.

Den mest populære versjonen ble spilt inn på plate av Terry Gilkyson og The Easy Riders i 1957. En annen versjon ble spilt inn på plate av The Hilltoppers samme år.

Trini Lopez hadde med «Marianne» på sitt album *At PJs* (Reprise Records RS-6093)

I nakentegnefilmantologien *Sex to Sexty*, som innbefattet «Balled-up Ballads» (populære sanger med vågale tekster), ble følgende linjer skrevet til «Marianne»:

*All day, all night, Marianne;*  

*Who the hell do you think I am, Superman?*

En referanse ble gjort til sangen i Ian Flemings roman *Dr. No*. Figuren Honey Rider synger den når James Bond først møter henne på stranden ved Crab Key. Bond slutter seg til den som en måte å gjøre sitt nærvær kjent på for henne.

Norsk versjon
-------------

Arne Bendiksen har skrevet en norsk tekst. På norsk bærer den også tittelen «Marianne». The Monn Keys med Egil Monn-Iversens orkester har spilt inn sangen. Den ble utgitt på singlen Triola TN-108.

Listeplasseringer
-----------------

| Artist | Liste | Høyeste  plassering | Dato for listeplassering |
| --- | --- | --- | --- |
| Terry Gilkyson and The Easy Riders | USAs flagg Billboard Hot 100-listen | # 4 | 1957 |
| The Hilltoppers | USAs flagg Billboard Hot 100-listen | # 3 | 1957 |

Referanser
----------

1. ↑  Fleming, Ian (1956): *Dr. No* Jonathan Cape
2. ↑  Se plateetiketten
3. ↑  allmusic ((( Terry Gilkyson > Charts & Awards > Billboard Singles )))
***Mormonpigen*** (originaltittel: ***A Mormon Maid***) er en amerikansk stumfilm fra 1917 regissert av Robert Z. Leonard.

Handling
--------

På 1840-tallet er en gruppe mormonere på reise vestover, og filmen introduserer en ung kvinne ved navn Dora og hennes familie på vandring. Etter å ha blitt reddet fra et indianer-angrep på et mormoner-samfunn, reiser de videre til Utah. Gjennom hele filmen blir Dora forfulgt av to menn, den ene en nylig konvertert til mormoner-kirken. Den andre mannen en er en av de eldste i samfunnet, som allerede har flere koner.

Doras mor ender opp med å begå selvmord, på grunn av hennes avsky mot polygami. Den eldste, en tidligere apostel i kirken, er fast bestemt på å få Dora som hans sjette kone. Etter å ha nektet å gifte seg med ham, ender Dora med å drepe den gamle mannen.

Medvirkende
-----------

* Mae Murray - Dora
* Frank Borzage - Tom Rigdon
* Hobart Bosworth - John Hogue
* Edythe Chapman - Nancy Hogue
* Noah Beery, Sr. - Darius Burr
* Richard Henry Cummings - Lion of the Lord

Referanser
----------

Eksterne lenker
---------------

* (en) *Mormonpigen* på Internet Movie Database Rediger på Wikidata

* (nl) *Mormonpigen* på MovieMeter Rediger på Wikidata

* (en) *Mormonpigen* på American Film Institute Rediger på Wikidata

* (en) *Mormonpigen* på Silent Era Rediger på Wikidata
TREKOL-39294
**TREKOL-39294** var et russisk amfibisk terrengkjøretøy med seks store lavtrykksdekk. Kjøretøyet er tilgjengelig i en modell for passasjertransport og en for godstransport. TREKOL har et chassis av fiberglass som har en meget lav varmeledningsevne og med muligheten til å operere i temperaturer på -45 °C til 45 °C. Kjøretøyet tar 8 personer og maksimal hastighet 70 km/t.[] Terrengkjøretøyet kan være utstyrt med bensin- eller dieselmotorer, samt vannjet for fremdrift i vann.

Spesifikasjoner
---------------

TREKOL venstre bak 
* Aksler: 6 × 6;
* Vekt: 2800 kg;
* Lastekapasitet på fast grunn: 700 kg;
* Kapasitet på myk jord og vann: 400 kg;
* Total lengde/bredde/høyde: 5670/2540/2715 mm;
* Spor: 1900 mm;
* Bakkeklaring: 490 mm;
* Motor: bensin ZMZ-4062.10 (valgfritt - diesel Hyundai D4BF);
* Motor kapasitet: 2.3 liter;
* Motoreffekt: 66.2 kW (90 hk..) På 4500 omdr / min;
* Maksimalt dreiemoment: 172.6 Nm (17.6 kgcm) ved 2500 omdr / min;
* Drivstoff: 92 oktan bensin ;
* Drivstofforbruk ved en hastighet på 50 km/h: 14 l/100 km;
* Drivstoff kapasitet: 100 l;

Eksterne lenker
---------------

* 39294 på TREKOL nettstedet
**Graeme Dott** (født 12. mai 1977) er en skotsk profesjonell snookerspiller og verdensmester i snooker i 2006.

Etter at han startet sin profesjonelle karriere i 1994 har Dott klatret på verdensrankingen og nådde i 2001 topp seksten, hvor han siden har holdt seg. Etter at han vant VM i 2006 var han for sesongen 2006–2007 rangert som nummer seks i verden, som til da var den beste rankingen han noen gang hadde hatt.

Han har et maksimum break i karrieren (147 poeng) som han klarte i British Open i 1999.

Verdensmesterskapet 2006
------------------------

Etter seire over John Parrott, Nigel Bond og Neil Robertson møtte Dott Ronnie O'Sullivan i semifinalen. Han hadde tidligere tapt VM-finalen i 2004 mot nettopp O'Sullivan med 18–8. Kampen var lenge jevn, men på stillingen 8–8 vant Dott åtte partier på rad og la med det grunnlaget for en 17–11 seier.

I finalen møtte Dott tidligere verdensmester Peter Ebdon. Før den siste sesjonen på kvelden ledet Dott med 15–7 og så ut som om han skulle vinne enkelt. Imidlertid vant Ebdon seks partier på rad og reduserte med det avstanden til to partier før Dott klarte å sikre seieren med en 18–14 seier. Dette var hans første seier i en rankingturnering.

Sesongen 2006/2007
------------------

Gjennom sesongen fortsatte Dott klatringen på verdensrankingen. Etter at han 1. april 2007 slo Jamie Cope 9–5 i finalen og vant dermed China Open og klatret til førsteplass på den provisoriske rankingen.

Før VM hadde han som uttalt mål at han skulle forsvare VM-tittelen og sikre seg førsteplass på verdensrankingen foran 2007/2008 sesongen. Han tapte imidlertid i første runde for Ian McCulloch med 10–7, førsteplassen på verdensrankingen ble overtatt av den nye verdensmesteren John Higgins. Dott var rangert som nummer to foran sesongen 2007/2008 og falt i løpet av sesongen til en 13.-plass foran 2008/2009 sesongen.

Referanser
----------

Eksterne lenker
---------------

* (en) Graeme Dott – kategori av bilder, video eller lyd på Commons Rediger på Wikidata

| * v
* d
* r
Verdensmestre i snooker |
| --- |
| 
* 1927–1940: J. Davis
* 1946: J. Davis
* 1947: Donaldson
* 1948–49: F. Davis
* 1950: Donaldson
* 1951: F. Davis
* 1952: Lindrum
* 1952–56: F. Davis
* 1957 Pulman
* 1964–68: Pulman
* 1969: Spencer
* 1970: Reardon
* 1971: Spencer
* 1972: Higgins
* 1973–76: Reardon
* 1977: Spencer
* 1978: Reardon
* 1979: Griffiths
* 1980: Thorburn
* 1981: S. Davis
* 1982: Higgins
* 1983: S. Davis
* 1984: S. Davis
* 1985: Taylor
* 1986: Johnson
* 1987: S. Davis
* 1988: S. Davis
* 1989: S. Davis
* 1990: Hendry
* 1991: Parrott
* 1992: Hendry
* 1993: Hendry
* 1994: Hendry
* 1995: Hendry
* 1996: Hendry
* 1997: Doherty
* 1998: Higgins
* 1999: Hendry
* 2000: Williams
* 2001: O'Sullivan
* 2002: Ebdon
* 2003: Williams
* 2004: O'Sullivan
* 2005: Murphy
* 2006: Dott
* 2007: Higgins
* 2008: O'Sullivan
* 2009: Higgins
* 2010: Robertson
* 2011: Higgins
* 2012: O'Sullivan
* 2013: O'Sullivan
* 2014: Selby
* 2015: Bingham
* 2016: Selby
* 2017: Selby
* 2018: Williams
* 2019: Trump
* 2020: O'Sullivan
* 2021: Selby
* 2022: O'Sullivan

 |

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**TR3** var det interne navnet på Tandbergs Radiofabrikks tredje produksjonsanlegg, med adresse Trondheimsveien 48−50 på Kjeller.

Fabrikken åpnet i 1966 og var på rundt 20 000 m². Produksjonen omfattet tv-apparater, radioer, trykte kretskort samt hovedlager. Etter at Tandbergs Radiofabrikk gikk konkurs i 1978 fortsatte driften gjennom Tandberg og Tandberg Television fram til 1994, da disse flyttet til Lysaker. Bygget ble i 1994, etter over 10 år lang bobehandling etter konkursen, overtatt av Oslo Kristne Senter.
Bygget har siden huset selskapene Tantec, som ble skilt ut fra Tandberg Telecom 1. januar 1988, og Norsk Elektronikk Service, etter 2000 kjent som Anovo. Sistnevnte hadde også røtter i Tandbergs Radiofabrikk og ble etablert i 1997. Bedriften drev med service og installasjon samt lager- og logistikkløsninger. Anovo norge gikk konkurs i 2011 .

Bygget huser per 2020 blant annet Oslo Kristne Senter og Viken fylkeskommune.

Referanser
----------

1. ↑  Norsk Radiohistorisk Forening, «Arkivert kopi». Arkivert fra originalen 7. november 2012. Besøkt 23. september 2012.
2. ↑  Norsk Industrimuseum
3. ↑  ElektronikkBransjen nr 1, 1988
4. ↑  ElektronikkBransjen nr 3, 2000
5. ↑  ElektronikkBransjen september 2011,  Arkivert 4. mars 2016 hos Wayback Machine.

|  |  |
| --- | --- |
| Oppslagsverk/autoritetsdata | VIAF
 |
***Moro-vers*** er ei norsk barnebok med rim og regler skrevet av André Bjerke (1918–1985). Boka er kommet i flere opplag og utgaver, alle på Aschehoug forlag.

Bjerkes enkle tøysevers og velklingende ordleker er blitt klassiske i norsk barnelitteratur. De ble første gang utgitt i *For moro skyld – barnerim* (1956), *Mere moro – barnerim* (1957) og *Fru Nitters datter – og andre barnerim* (1966, andre opplag 1975). Versene ble gjengitt med store bokstaver og illustrert av Mette Borchgrevink. De tre bøkene ble henholdsvis tilegnet forfatterens tre barn Tone, Espen og Vilde, og barnas navn finnes i diktene.

De tre bøkene ble utgitt i samleutgave med tittelen *Moro-vers* i 1980 med nye illustrasjoner av Rune Johan Andersson. Siden har det kommet utgaver med illustrasjoner av Fam Ekman i 1995, i 2000 med et mindre utvalg av tekstene og med tegninger av Svein Nyhus, og i 2022 illustrert av Nora Brech.

Se også
-------

* *André Bjerkes ABC*, ABC-bok utgitt av Riksmålsforbundet første gang i 1959

Referanser
----------

1. ↑  Aschehoug forlags presentasjon av *Morovers* (nylillustrert utgave 2022)

Eksterne lenker
---------------

* Aschehoug forlags presentasjon av boka

Portal: Litteratur
Soi Cowboy, et såkalt «red-light district» i Bangkok i Thailand.
**Sexturisme** er reiser med det formål å kjøpe seg eller tiltvinge seg seksuelle tjenester fra prostituerte eller mindreårige for penger. Målet for reisene varierer avhengig av hvilke land den reisende kommer til. For europeiske reisende er sørøstlige Asia vanlige reisemål. Årsaken er at relativt rike europeere er i stand til å utnytte det eksterne landets fattigdom på grovt vis. Seksuelt utnyttelse av barn på kommersielt vis forekommer i flere land, med mulig unntak av de nordiske landene. Pedofile og sexturister reiser til land med den hensikt å seksuelt utnytte barn, noe som gjør barn til en del av sexturismen.

Verdens turistorganisasjon, et særskilt kontor under Forente nasjoner, definerer sexturisme som «reiser organisert fra innenfor turistsektoren, eller fra utsiden av denne sektoren, men benytter dens strukturer og nettverk, med det hovedmål å utføre et kommersiell seksuell forhold av turisten med beboere ved bestemmelsessted.»

Menneskerettighetsorganisasjoner har advart om at sexturisme bidrar til menneskehandel og barneprostitusjon. Forente nasjoner motsetter seg sexturisme av grunner som helse, sosiale og kulturelle konsekvenser for både turistenes hjemland og bestemmelsesstedene, særlig i situasjoner som utnytter kjønn, alder, sosiale og økonomiske ulikheter i sexindustriens bestemmelsessteder.

Referanser
----------

1. ↑  «Sammanfattning av betänkandet Könshandel»[*død lenke*] (PDF). Sveriges regjering. Mars 1995
2. ↑  «WTO Statement On The Prevention Of Organized Sex Tourism» Arkivert 10. oktober 2006 hos Wayback Machine.. *Adopted by the General Assembly of the World Tourism Organization at its eleventh session – Cairo (Egypt), 17–22 October 1995 (Resolution A/RES/338 (XI)). Cairo (Egypt)*: World Tourism Organization. 17.–22. oktober 1995.
3. ↑  Pulitzer Center on Crisis Reporting, Deena Guzder, «The Economics of Sexual Exploitation»
4. ↑  U.N. Office of the Special Adviser on Gender Issues and Advancement of Women (OSAGI) «Gender Mainstreaming Mandates»
5. ↑  U.N. Congress On The Prevention Of Crime And The Treatment Of Offenders Press Release «New Global Treaty to Combat Sex Slavery of Women and Girls»

Eksterne lenker
---------------

* (en) Prostitutes – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data) **·** NKC **·** BNE
 |
En **gradskive** eller **transportør** er som regel en flat måleskive i plast, tre eller metall, brukt til å måle og tegne vinkler. Skiven er som regel formet som en halv- eller en helsirkel, og denne sirkelen er delt inn med graderinger i en vinkelenhet, som for eksempel grader, gon eller radianer.

I klassisk geometri[*bør utdypes*] tillater en kun hjelpemidlene passer og linjal, og bruk av transportør til å tegne vinkler er ikke godkjent.

Til bruk i navigasjon finnes transportører som en spesialtilvirket triangelformet gradskive.[*bør utdypes*]

Noen gradskiver har også en linjalfunksjon, for eksempel med milli- og centimeterskala.

Galleri
-------

Se også
-------

* Goniometer
* Linjal
* Passer
* Vinkelhake

Referanser
----------

1. ↑  Bjørghild Kjelsvik, red. (2016). *Bokmålsordboka*. Universitetet i Bergen.  [Transportør]
2. ↑  Byrge Birkeland, Trygve Breiteig, Hans Erik Borgersen (2009). *MA-132 Geometri. Kompendium* (PDF). Kristiansand: Universitetet i Agder. CS1-vedlikehold: Flere navn: forfatterliste (link)

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** MathWorld **·** LCCN
 |
**«Juanita Banana»** er en sang, skrevet av Tash Howard og Murray Kenton.

Sangen handler om en meksikansk bananbondes datter som har operaambisjoner. Refrenget er en tilpasning av «Caro Nome» fra Giuseppe Verdis opera *Rigoletto*.

The Peels
---------

Den ble opprinnelig utgitt på singlen Karate 522 (i USA) og Stateside 513 (i Storbritannia) i 1966 med The Pools, ei studiogruppe satt sammen av medopphavsmann Tash Howard, som også var medprodusent på singlen. Howard skrev også «Juanita Banana 2» til The Peels som neste singellåt senere samme år.

Det Verdi-inspirerte refrenget på innspillingen med The Peels ble samplet senere i 1966 på Dickie Goodmans skive *Batman & His Grandmother*.

Andre versjoner
---------------

Henri Salvador, Luis Aguilé, Paola Neri og Quartetto Cetra var noen av de mange artistene som gjorde ikke-engelskspråklige coverversjoner av sangen.

Norsk versjon
-------------

Signaturen «Totto» har skrevet en norsk tekst. Den norske tittelen er også «Juanita Banana».

### Innspilling

* Rolf Just Nilsen. Utgitt på singlen Nor-Disc NOR 132.

Referanser
----------

1. ↑  Discogs

Eksterne lenker
---------------

* The Juanita Banana phenomenon på Poparchives
**TSI** (forkortelse for *Twincharged Stratified Injection* eller *Turbocharged Stratified Injection*) er en motorteknologi benyttet i bensinmotorer av Volkswagen. Samme teknologi kalles TFSI hos Audi.

Teknologien bestod opprinnelig av direkte innsprøytning, mekanisk drevet kompressor og eksosdrevet turbo. TSI-motoren vant prisen for beste nye motor i 2006. Etter hvert bruker Volkswagen betegnelsen TSI/TFSI også om alle sine bensinmotorer med turbo (også de uten kompressor).

TSI-teknologien ble introdusert i Volkswagen Golf tidlig i 2006. Den første TSI-motoren, med et sylindervolum på 1,4 liter, var utstyrt med både turbo og kompressor for å oppnå høyere effekt med relativt lave utslipp av CO2 og bedre drivstoffsøkonomi. Dette var tydelig da TSI-motoren ble sammenlignet med en motor uten turbo og kompressor som hadde 2-liters volum.

TSI-motoren på 1,4 liter som opprinnelig var tilgjengelig i Volkswagen Golf (etterhvert også tilgjengelig i Jetta, Touran og Scirocco) utviklet 170 hestekrefter, men kom også i en versjon med 140 hestekrefter. Etter hvert er teknologien også innført i motorer på 1,6, 1,8 og 2,0 liter. 1,8 TSI finnes blant annet i Audi A4 og Skoda Octavia

Referanser
----------

1. ↑  Din Side Motor: VIDEO: Volkswagens fantastiske TSI-motor Arkivert 20. oktober 2008 hos Wayback Machine.
2. ↑  «International Engine of the Year Awards». Arkivert fra originalen 7. august 2008. Besøkt 17. oktober 2008.
**Slaget ved Kapp St. Vincent** var et mindre sjøslag i kvadrupelalliansekrigen, utkjempet 21. desember 1719 nær Kapp St. Vincent mellom en skvadron på tre britiske linjeskip under kommandør Philip Cavendish og en skvadron med de spanske linjeskipene «Tolosa», «Hermiona» og «Guadalupe» under Don Rodrigo de Torres sendt fra Santander til Cádiz for å unngå at de ble kapret av den engelsk-franske styrken som patruljerte Biscayabukta.

Den spanske skvadronen, som hadde kapret en britisk fregatt og en korvett få dager før slaget, tvang den britiske flåten til å trekke seg tilbake til Gibraltar med store tap etter en fem timer lang kamp. De nådde frem til Cádiz den 2. januar 1720. Pedro Messía de la Cerda, den fremtidig kaptein på linjeskipet «Glorioso», under den kjente reisen der det første gull ble fraktet fra Spansk Amerika til Spania, og stattholder i Ny-Granada deltok i kamphandlingen på et av de spanske skipene.

Referanser
----------

1. ↑  Arsenal p.226

Kilder
------

* Arsenal, León og Prado, Fernando: *Rincones de historia española* 2008. Utgitt av EDAF, Madrid. ISBN=9788441420502
**Graeme Paul Wheeler** (født 30. oktober 1951 i Hamilton) er en newzealandsk økonom, som siden september 2012 har vært sentralbanksjef i New Zealands sentralbank.

Utdanning og yrkeserfaring
--------------------------

Wheeler har en mastergrad i økonomisk teori og anvendt økonomi ved University of Auckland.

Han begynte å jobbe i *New Zealand Treasury* i 1973, som rådgiver. Han jobbet der i 24 år, hvorav 4 år fra 1993 til 1997 som ekspedisjonssjef (*deputy secretary*) og hovedkasserer (*treasurer*) i gjeldsavdelingen. Fra 1997 til 2000 jobbet han for Verdensbanken, der han startet som direktør for finansielle produkter og tjenester, deretter visepresident og hovedkasserer fra 2001 til 2006, og direktør for *operations* fra 2006 til 2010. Han var en kandidat til å overta som leder for Verdensbanken, etter Paul Wolfowitz, men ettersom USA er største innskyter av kapital i banken, har alle presidenter vært amerikanere, og Robert Zoellick ble derfor valgt. Da han jobbet i Verdensbanken ble han tildelt *World Bank Staff Association Good Manager Award*.

I 2010 begynte han å jobbe for Thyssen-Bornemisza Group, og 26. september 2012 overtok han som sentralbanksjef etter Alan Bollard.

Utgivelser
----------

* 2004 - *Sound Practice in Government Debt Management*

Cricket
-------

I 1982 spilte han én *first-class* cricketkamp for Wellington Firebirds.

Referanser
----------

1. ↑   dpmc.govt.nz[Hentet fra Wikidata]
2. 1 2  Chicago Tribune - *PROFILE-Reserve Bank of New Zealand Governor Graeme Wheeler*, besøkt 22. desember 2014.
3. ↑  New Zealands sentralbank - *Graeme Wheeler Governor Reserve Bank of New Zealand*, besøkt 23. desember 2014.

Eksterne lenker
---------------

* (en) Graeme Wheeler – ESPNcricinfo.com Rediger på Wikidata
* Presentasjon på sentalbankens hjemmeside
* Profil som cricketspiller på ESPN cricinfo

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC
 |
| Slaget ved Karstula |
| --- |
| Konflikt: Del av Napoleonskrigene |
| Kartskisse over slaget |
| 

|  |  |
| --- | --- |
| Dato | 21. august 1808 |
| Sted | Karstula, Södra Österbotten62°52'36,98"N 24°48'7,99"Ø |
| Resultat | Russisk seier |

 |
| Stridende parter |
| Sveriges flagg Sverige | Keiserflagget Russland |
| Kommandanter og ledere |
| Otto von Fieandt | Vlastov |
| Styrker |
| 1 600 | 3 200 |
| Tap |
| 300+ | Ukjent |


| Artikkelen inngår i serien om
**Finskekrigen** |
| --- |
|  |
| Pyhäjoki ·
Siikajoki ·
Revolax ·
Sveaborg ·
Pulkkila ·
Lemo ·
Nykarleby ·
Vasa ·
Kokonsaari ·
Lappo ·
Rimito Kramp ·
Sandöström ·
Kauhajoki ·
Alavo ·
Karstula ·
Grönvikssund ·
Ruona ·
Ömossa ·
Jutas ·
Oravais ·
Palva sund ·
Virta bro ·
Hörnefors ·
Sävar ·
Ratan |

**Slaget ved Karstula** var et slag ved Karstula i dagens Finland under finskekrigen (1808–1809). Slaget ble utkjempet 21. august 1808 og de russiske styrkene vant og trengte gjennom de svenske forsvarslinjene. Nederlaget ved Karstula markerte slutten på den svenske sommeroffensiven og var det første av mange tap høsten 1808.

De svenske styrkene under oberstløytnant Otto von Fieandt hadde inntatt forsvarsstillinger sør for Karstula kirke, de var totalt 1 600 mann og seks kanoner. Foran de svenske linjene var det to små sjøer og en elv, sistnevnte ga dårlig beskyttelse da en kunne vasse over den på flere steder.

Allerede fra slagets start var det en ujevn kamp, de russiske styrkene under Vlastov var på 3 200 mann og syv kanoner. De russiske styrkene innledet sitt angrep om morgenen den 21. august, etter en artilleriduell gikk det russiske infanteriet til angrep over et nes mellom de to sjøene og forsøkte også å omringe de svenske styrkene ved styrker nord for slagfeltet.

Kampen ble hard og håpløs sett fra svensk side, det var snart klart at det ikke var mulig å hindre de russiske styrkenes fremrykking mellom de to sjøene. Den svenske kommandanten von Fieandt beordret retrett da han forsto at en russisk omringing var nær ved å finne sted. De svenske styrkene klarte såvidt å redde seg fra å bli avskåret fra fluktveien og trakk seg tilbake nordover under stadige angrep fra de russiske forfølgerne.
**Lazyboy** er et musikkprosjekt som ble startet av det tidligere Aqua-medlemmet Søren Nystrøm Rasted, i England også kjent som *Lazy B*. Det brukes muntlig språk, tips til selvhjelp, stemmer tilhørende folk på gata og kritikk av dagens samfunn tilsatt hiphop-rytmer – «Rhythm'n'Speak».

Sangen «Underwear Goes Inside the Pants» inneholder kritikk mot sider ved dagens samfunn, som f.eks. at fedme er den største helsetrusselen i USA, hvor folk heller sitter i lang kø til drive-thruen istedenfor å gå de fem meterne til nærmeste ledige kassadisk.

Prosjektet debutert med albumet *Lazyboy TV* i 2004 og mottok noe tv-tid med var videoen for «Facts of Life», men det var singelen «Underwear Goes Inside the Pants» som ga Lazyboy et navn, med 5.-plass på singlelisten i Australia og topplassering på nedlastningsbarometeret til iTunes. Til tross for dette oppnådde verken den andre singelen «Inhale Positivity» eller albumet «Lazyboy TV» noen internasjonale plasseringer.

I 2006 ble det kjent at prosjektet skiftet navn til Lazy B på sin utgivelse i Storbritannia i juli, etter avtale med møbelprodusenten La-Z-Boy «for ikke å skape noen forvirring mellom musikk og stoler».

Diskografi
----------

### Album

* *Lazyboy TV* (2004)

### Singler

* «Underwear Goes Inside the Pants» (2004)
* «Inhale Positivity» (2004)

Eksterne lenker
---------------

* (en) Lazyboy på Discogs Rediger på Wikidata

* (en) Lazyboy på MusicBrainz Rediger på Wikidata

* (en) Lazyboy på Songkick Rediger på Wikidata

* (en) Lazyboy på AllMusic Rediger på Wikidata

  

Portal: Danmark

|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs **·** AllMusic
 |
**Graeme McDowell** (født 30. juli 1979) er en nordirsk profesjonell golfspiller på LIV Golf.

I likhet med stadig flere lovende unge golfspillere fra Storbritannia mottok McDowell et stipend fra et amerikansk universitet. Han studerte ved University of Alabama at Birmingham fra 1998 til 2002 og ble rangert som nummer 1 blant universitetsspillerne i USA. I 2001 var han med på det vinnende laget fra De britiske øyer som vant Walker Cup i Georgia.

McDowell ble profesjonell i 2002 og vant sesongens Volvo Scandinavian Masters, som var kun hans fjerde turnering på Europatouren. Han tok ingen titler i sin andre sesong, men i 2004 vant han Telecom Italia Open og endte som nummer 6 på Europatourens Order of Merit. I 2005 delte McDowell tiden mellom Europatouren og PGA-touren. Han var ennå ikke fullverdig medlem av PGA-touren, men posisjonen blant de 50 beste på verdensrankingen i golf gjorde at han ble invitert til å spille i mange av turneringene i USA. Han tjente nok penger til å få full spillerett på PGA-touren til 2006, men klarte ikke bli blant de 150 som fikk spillerett 2007, og kunne konsentrere seg om Europatouren.

I 2008 vant han to seirer på Europatouren, henholdsvis Ballantine's Championship og Barclays Scottish Open.

I 2010 vant McDowell Celtic Manor Wales Open første helgen i juni, før han to uker senere tok sin største seier i karrieren. Med triumfen i US Open gikk han for første gang til topps i en major-turnering. Det var samtidig hans sjette seier på Europatouren.

McDowell ble i dronningens nyttårsliste for 2011 utnevnt til medlem av Den britiske imperieordenen for fortjenester av golfidretten.

Meritter
--------

### Seire på PGA-touren

* 2010 **US Open**

### Seire på Europatouren

* 2010 Celtic Manor Wales Open, **US Open**, Andalucía Valderrama Masters
* 2008 Ballantine's Championship, Barclays Scottish Open
* 2004 Telecom Italia Open
* 2002 Volvo Scandinavian Masters

### Ryder Cup

* 2008, 2010, 2012, 2014

Referanser
----------

1. ↑  *London Gazette* Arkivert 3. januar 2011 hos Wayback Machine. nr. 59647, 31. desember 2010, s. N19.

Eksterne lenker
---------------

* (en) Offisielt nettsted Rediger på Wikidata

* (en) Graeme McDowell – kategori av bilder, video eller lyd på Commons Rediger på Wikidata
* (de) Graeme McDowell – Munzinger Sportsarchiv Rediger på Wikidata

* (en) Graeme McDowell – PGA-touren Rediger på Wikidata

* (en) Graeme McDowell – Europatouren Rediger på Wikidata

* (en) Graeme McDowell – Verdensrankingen Rediger på Wikidata

Portal: Golf

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Munzinger (sport)
 |